Bangladeshda ziyoratchilar muqaddas timsohni bo‘ktirib o‘ldirdi

Bangladeshda 100 yoshli timsoh bo‘kib o‘ldi, deya xabar bermoqda “Segodnya.ua”. Ma’lum bo‘lishicha, Bagerxat okrugidagi Xon Jahon Ali ibodatxonasi yaqinidagi hovuzda yashovchi timsohni ziyoratchilar oziqlantirgan.

Tashrifchilar qorni to‘q timsoh iqtisodiy jihatdan qiyin davrda ularga omad keltirishiga umid qilib turli yeguliklar, masalan, tovuq go‘shti tashlagan. So‘ng bir necha oyda ziyoratchilar soni bir necha marta oshgan, shu bilan bir vaqtda timsohga hadyalar ham ko‘paygan.
Nozir so‘zlariga ko‘ra, ba’zi tashrifchilar hovuzga butun boshli qo‘yning go‘shtini tashlab, bunday qurbonlik ularga katta omadlar olib kelishiga ishongan. Natijada jonivor keskin vazn ola boshlagan.